Rre mongwe wa bana ba le bararo o ne a kwala jaana: “Se re ntseng re se dira, se remeletse thata mo mmalong wa Baebele. Mongwe le mongwe wa rona o bala dikgaolo tsa Baebele pele ga re kopana, bana ba tlhopha dikarolo dingwe tsa dikgaolo tseo gore ba dire dipatlisiso ka tsone ba bo ba bua ka se ba se fitlheletseng. Gantsi Michael [yo o nang le dingwaga di le supa] o taka setshwantsho se se rileng kana o kwala serapa ka se a se fitlheletseng. David le Kaitlyn [ba ba nang le dingwaga di le 13 le 15] ba ka nna ba kwala ka pego nngwe ya Baebele jaaka e kete ba ne ba le gone fa e direga. Ka sekai, fa re ne re bala ka gore Josefa o ne a tlhalosa ditoro tsa mmesi wa senkgwe le motsholasenwelo wa ga Faro, Kaitlyn o ne a kwala tlhamo e kete ke mogolegwa yo o lebileng dilo tseo di direga.”—Gen. kgao. 40.